Προεδρικό Διάταγμα 2000/202Ίδρυση εργαστηρίων στο παιδαγωγικό τμήμα Δημοτικής Εκπαίδευσης της Σχολής Ελληνικών και Μεσογειακών Σπουδών του Πανεπιστημίου Αιγαίου και καθορισμός του εσωτερικού τους κανονισμού. Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ Έχοντας υπόψη: 1) Τις διατάξεις: α) του άρθρου 50 παρ. 1 και 7 παρ. 5 του Ν. 1268/1982 (Α 87) όπως η τελευταία αυτή διάταξη τροποποιήθηκε με το άρθρο 48, παρ. 2 του Ν. 1404/83 (Α 173). β) του άρθρου 22 παρ. 3 του Ν. 2362/1995 (Α 247) γ) του άρθρου 1 περίπτ. ΙΙ του π.δ. 55/1996 (Α 48) δ) της απόφασης του Πρωθυπουργού και του Υπουργού Οικονομικών αρ. 1039386/441/Α0006/21-4-2000 «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών» (Β 571). ε) του άρθρου 29 Α του V.1558/85-Α 137, όπως αυτό προσετέθη με το άρθρο 27 του ν.2081/1992 και τροποποιήθηκε με το άρθρο 1 παρ. 2α του Ν. 2469/97 Α 38). 2) Τη γνώμη της Γενικής Συνέλευσης του Παιδαγωγικού Τμήματος Δημοτικής Εκπαίδευσης της Σχολής Ελληνικών και Μεσογειακών Σπουδών (συνεδριάσεις 7/17.3.99) και 8/12.5.99) του Πανεπιστημίου Αιγαίου). 3) Το γεγονός ότι από την εφαρμογή των διατάξεων του παρόντος διατάγματος προκαλείται ετησίως δαπάνη ύψους 2.300.000 δρχ. η οποία κατά το τρέχον οικονομικό έτος περιορίζεται στο ποσό των 900.000 δρχ. και θα βαρύνει τον προϋπολογισμό του πανεπιστημίου Αιγαίου (ΚΑΕ 4121) του οποίου οι εγγεγραμμένες πιστώσεις επαρκούν. Από το οικονομικό έτος 2000 και έως το οικονομικό έτος 2005, η δαπάνη θα καλύπτεται κατά ένα μέρος από τα έσοδα των εργαστηρίων κατά τα προβλεπόμενα στο άρθρο 7 του παρόντος διατάγματος κατά δε το υπόλοιπο αυτής από πιστώσεις του Προϋπολογισμού του Πανεπιστημίου Αιγαίου χωρίς αύξηση της κρατικής επιχορήγησης προς το Πανεπιστήμιο αυτό. 4) Τις αρ. 508/1999, 172 και 286/2000 γνωμοδοτήσεις του Συμβουλίου της Επικρατείας, με πρόταση του Υπουργού Εθνικής Παιδείας και Θρησκευμάτων και του Υφυπουργού Οικονομικών, αποφασίζουμε: Άρθρο 1 Ίδρυση-αντικείμενο Ιδρύονται στο Παιδαγωγικό Τμήμα Δημοτικής Εκπαίδευσης της Σχολής Ελληνικών και Μεσογειακών Σπουδών τα εξής εργαστήρια: α. Εργαστήριο Γλωσσολογίας, το οποίο εξυπηρετεί εκπαιδευτικές και ερευνητικές ανάγκες στο αντικείμενο της γλώσσας. Ειδικότερα το εργαστήριο έχει ως αντικείμενο δραστηριότητας (ι) την περιγραφή και ανάλυση της κοινής νεοελληνικής γλώσσας με βάση τον προφορικό και το γραπτό λόγο (ιι) την συγκέντρωση διαλεκτικού υλικού για την κατάρτιση ειδικού «Διαλεκτολογικού Αρχείου» με σκοπό την δημιουργία του γλωσσικού άτλαντα της Δωδεκανήσου (ιιι) τη μελέτη της διγλωσσίας στη Ρόδο και της δίγλωσσης εκπαίδευσης γενικά και (ιν) τη διδακτική της νεοελληνικής γλώσσας. β. Εργαστήριο Καλλιτεχνικής και Πολιτισμικής Παιδείας, το οποίο εξυπηρετεί εκπαιδευτικές και ερευνητικές ανάγκες, σε θέματα τέχνης, κουλτούρας, επικοινωνίας και πολιτιστικής πολιτικής και στα αντικείμενα : Ιστορία Πολιτισμού, Ιστορία Τέχνης, Εισαγωγή στην Αισθητική, Ανθρωπολογία και Τέχνη, Κοινωνιολογία και Φιλοσοφία της Τέχνης και της Κουλτούρας, Πολιτισμικά μοντέλα, θέματα Σύγχρονης Πολιτισμικής θεωρίας κ.λ.π. γ. Εργαστήριο Μαθηματικών, Διδακτικής τους και Πολυμέσα, το οποίο εξυπηρετεί εκπαιδευτικές και ερευνητικές ανάγκες, στα αντικείμενα των μαθηματικών, της διδακτικής τους και των εφαρμογών τους που σχετίζονται με τα αντικείμενα της εκπαίδευσης και κατάρτισης, και συνδέονται με τους σκοπούς του εργαστηρίου, με χρήση πολυμέσων, νέων μεθόδων και τεχνολογιών. Τα ανωτέρω γνωστικά αντικείμενα αναφέρονται: α) στη βασική έρευνα σε σύγχρονους τομείς της μαθηματικής επιστήμης, β) στις εφαρμογές των μαθηματικών, σε νέες τεχνολογίες και μετάδοσης της γνώσης κατά το μέρος που σχετίζονται με αυτές τις εφαρμογές, γ) στην τεχνολογία μαθηματικής εκπαίδευσης από απόσταση με συστήματα ανοικτά και ευέλικτα, δ) στην ανάπτυξη μαθηματικών εφαρμογών σε περιβάλλοντα πολυμέσων και ιδεατής πραγματικότητας σε ειδικούς τομείς εκπαίδευσης και κατάρτισης και στ) στην ανάπτυξη υλικού μάθησης και διάδοσης των εφαρμογών των μαθηματικών για ειδικές ομάδες χρηστών. Άρθρο 2 Αποστολή Αποστολή κάθε εργαστηρίου είναι: α. Η κάλυψη σε προπτυχιακό και μεταπτυχιακό επίπεδο των διδακτικών αναγκών του Παιδαγωγικού Τμήματος Δημοτικής Εκπαίδευσης, καθώς και άλλων τμημάτων Πανεπιστημίου Αιγαίου, σε θέματα που εμπίπτουν στα αντικείμενα των εργαστηρίων. β. Η συνεργασία με κέντρα ερευνών και ακαδημαϊκά Ιδρύματα της ημεδαπής και αλλοδαπής, με συναφείς στόχους. γ. Η οργάνωση σεμιναρίων, συμποσίων, συνεδριάσεων, διαλέξεων, καθώς και η πραγματοποίηση δημοσιεύσεων και εκδόσεων. Άρθρο 3 Προσωπικό Κάθε εργαστήριο στελεχώνεται από μέλη ΔΕΠ του παιδαγωγικού τμήματος Δημοτικής Εκπαίδευσης των οποίων το γνωστικό αντικείμενο της θέσης τους, εμπίπτει στα ερευνητικά ενδιαφέροντα του εργαστηρίου από μέλη Ε.Δ.Τ.Π. καθώς και από μέλη του λοιπού επιστημονικού προσωπικού που τοποθετούνται με τη διαδικασία του άρθρου 4 παρ. 1 (δ) του Ν. 2083/1992 (Α-159). Άρθρο 4 Διοίκηση - Αρμοδιότητες 1. Κάθε εργαστήριο διευθύνεται από μέλος του Διδακτικού Ερευνητικού Προσωπικού (Δ. Ε. Π.) του παιδαγωγικού τμήματος Δημοτικής Εκπαίδευσης που ορίζεται με τη διαδικασία του άρθρου 28 παρ.22 του Ν. 2083/92 (Α 159). 2. Ο διευθυντής έχει τις αρμοδιότητες που ορίζει το άρθρο 7 του Ν. 1268/1982 (Α 87) μεταξύ των οποίων περιλαμβάνονται ο συντονισμός του διδακτικού (προπτυχιακού-μεταπτυχιακού) και ερευνητικού έργου του εργαστηρίου, η κατάρτιση και υποβολή στη γενική συνέλευση του παιδαγωγικού τμήματος Δημοτικής Εκπαίδευσης του ετήσιου προγράμματος λειτουργίας του εργαστηρίου και η μέριμνα για την τήρησή του, η μέριμνα για τη στελέχωσή του με το αναγκαίο προσωπικό, η μέριμνα για την οικονομική διαχείριση των εσόδων του, η μέριμνα για την κατανομή των χώρων του, η εισήγηση για τον ορισμό υπευθύνων για τα αναλώσιμα υλικά και τον κινητό εξοπλισμό, η υπογραφή κάθε εγγράφου και γενικά η ευθύνη για την ομαλή και απρόσκοπτη λειτουργία του. Άρθρο 5 Λειτουργία 1. Κάθε εργαστήριο λειτουργεί κατά τις εργάσιμες ημέρες και ώρες, σύμφωνα με τον κανονισμό του πανεπιστημίου. Το ωράριο εργασίας του προσωπικού είναι αυτό που προβλέπεται για κάθε κατηγορία, σύμφωνα με τον εσωτερικό κανονισμό λειτουργίας του πανεπιστημίου. 2. Ο διευθυντής ενημερώνεται πριν από την διεξαγωγή κάθε εργασίας, που γίνεται στο εργαστήριο, στα πλαίσια ερευνητικού προγράμματος ή άλλου έργου, που έχει αποφασιστεί και καθορίζει μέσα στα πλαίσια της αποστολής του εργαστηρίου τις προτεραιότητες στη χρησιμοποίηση οργάνων και χώρων, σε περίπτωση που δεν υπάρχει σχετική απόφαση. 3. Ο διευθυντής έχει την ευθύνη για την εν γένει λειτουργία του εργαστηρίου, τη χρησιμοποίηση οργάνων και υλικών που ανήκουν σ αυτό, και την παραμονή των εργαζομένων (προσωπικού, φοιτητών, επισκεπτών), στους χώρους του. 4. Η χρησιμοποίηση ειδικών οργάνων των εργαστηρίων, επιτρέπεται στο προσωπικό ή άλλους ερευνητές που έχουν ειδική επί των οργάνων αυτών, εκπαίδευση και εξουσιοδότηση. Κινητά όργανα και σκεύη τα οποία παραδίδονται για τη διεξαγωγή εργασιών, επιστρέφονται μετά τη χρησιμοποίησή τους, στην κατάσταση που είχαν παραδοθεί. 5. Με εισήγηση του διευθυντή στα αρμόδια όργανα του ιδρύματος, είναι δυνατή η πρόσληψη επιστημόνων σε τομείς σχετικούς με τις διδακτικές και ερευνητικές δραστηριότητες του εργαστηρίου. Άρθρο 6 Εγκατάσταση Κάθε εργαστήριο εγκαθίσταται σε χώρους του πανεπιστημίου. Χώροι του εργαστηρίου είναι εκείνοι στους οποίους εκτελούνται δραστηριότητες συναφείς με την αποστολή του, συμπεριλαμβανομένων και των ειδικών εγκαταστάσεων με τον τεχνικό εξοπλισμό, για τη διενέργεια των ερευνητικών προγραμμάτων. Χώροι θεωρούνται επίσης το γραφείο του διευθυντή, καθώς και κάθε άλλος χώρος που διατίθεται για τη λειτουργία του. Στους χώρους εγκατάστασης, υπάρχει πινακίδα με τον τίτλο του εργαστηρίου Άρθρο 7 Έσοδα Τα έσοδα κάθε εργαστηρίου προέρχονται από: α. Την εκτέλεση ερευνητικών προγραμμάτων που πραγματοποιούνται για ίδιο λογαριασμό ή λογαριασμό τρίτων. β. Τη διάθεση ερευνητικών ή εν γένει επιστημονικών προϊόντων. γ. Την παροχή υπηρεσιών, σύμφωνα με το άρθρο 3 παρ.3 του Π.Δ. 159/1984(Α 53). δ. Τις πιστώσεις που διατίθενται από το παιδαγωγικό τμήμα Δημοτικής Εκπαίδευσης με τη διαδικασία του άρθρου 4 παρ. 1(ε) του Ν. 2083/1992 (Α 159). ε. Τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις και νομικά ή φυσικά πρόσωπα και στ. Τις κληρονομιές, τις δωρεές και κληροδοσίες που καταλείπονται στο Πανεπιστήμιο Αιγαίου για τους σκοπούς των εργαστηρίων. Άρθρο 8 Τηρούμενα βιβλία Για τις ανάγκες κάθε εργαστηρίου, τηρούνται τα ακόλουθα βιβλία και στοιχεία: -βαθμολόγιο φοιτητών, -Βιβλίο περιουσιακών στοιχείων, -Φάκελλος οικονομικών στοιχείων για κάθε έτος, -Κατάλογος επιστημονικών βιβλίων, περιοδικών και οργάνων, -Αρχείο ερευνητικών προγραμμάτων, -Βιβλίο πρωτοκόλλου. Κάθε άλλο βιβλίο ή στοιχείο που προβλέπεται από την ισχύουσα νομοθεσία ή κρίνεται απαραίτητο για το εργαστήριο. Στον Υπουργό Εθνικής Παιδείας και Θρησκευμάτων, αναθέτουμε τη δημοσίευση και εκτέλεση του παρόντος διατάγματος. Αθήνα, 3 Αυγούστου 2000 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ ΟΙ ΥΠΟΥΡΓΟΙ Ο ΥΦΥΠ. ΟΙΚΟΝΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚ/ΤΩΝ ΓΕΩΡΓΙΟΣ ΔΡΥΣ ΠΕΤΡΟΣ ΕΥΘΥΜΙΟΥ Ί ΔΙΟΡΘΩΣΕΙΣ ΣΦΑΛΜΑΤΩΝ (2) Στο Π.Δ. 162 αρμοδιότητας Υπ. Δικαιοσύνης «περί συστάσεως ειδικού Αμίσθου Υποθηκοφυλακείου Ελευθερίου Βενιζέλου», το οποίο έχει δημοσιευθεί στο ΦΕΚ 147/23.6.2000, τ. Α , γίνεται η εξής διόρθωση: Το τελευταίο εδάφιο της (Α) παραγράφου του άρθρου μόνου από το λανθασμένο: «Οι περιφέρειες των ανωτέρω τέως δήμων και Κοινοτήτων αποσπώνται από το ειδικό άμισθο υποθηκοφυλακείο Χανίων» διορθώνεται στο σωστό «Οι περιφέρειες των ανωτέρω τέως Δήμων και Κοινοτήτων αποσπώνται από το ειδικό έμμισθο Υποθηκοφυλακείο Χανίων». (Από το Υπουργείο Δικαιοσύνης)

[Source: greek_legal_code_raptarchis | Tokens: 8581]